**ИНФОРМАЦИЈА**

**О РАДУ МЈЕСНИХ ЗАЈЕДНИЦА И О СТАЊУ И КОРИШЋЕЊУ ОБЈЕКАТА МЈЕСНИХ ЗАЈЕДНИЦА НА ПОДРУЧЈУ ГРАДА БИЈЕЉИНА**

Према програму рада Скупштине Града Бијељина

за 2017. годину предвиђена је информација

о раду мјесних заједница и о стању и коришћењу објеката

мјесних заједница на подручју Града Бијељина

Информација о раду мјесних заједница и о стању и коришћењу објеката мјесних заједница на подручју Града Бијељина, обухватиће све оне активности и послове из дјелокруга надлежности мјесних заједница на подручју Града Бијељина, који су реализовани у 2016. години. На подручју Града Бијељина егзистира 70 мјесних заједница од којих је на 13. подручју насељеног мјеста Бијељина, преостале мјесне заједнице њих 57 су на руралном подручју Града Бијељина. Сеоске мјесне заједнице највећу пажњу и активности испољавају на изградњи и одржавању комуналне инфраструктуре. Када је у питању комунална инфраструктура мјесне заједнице, свака према својим потребама и стању на терену жели да ријеши питање путне мреже, водоводне мреже, ниско-напонске мреже, јавне расвјете, школских и спортских објеката, објеката које користе мјесне заједнице, проширења мјесних гробаља , као и других питања од заначаја и интереса за грађане у мјесним заједницама.

Потешкоће у сеоским мјесним заједницама, када су у питању некатегорисани путеви, односе се на њихво одржавање, заштиту од узурпације, затрпавања путних јарака или њиховог неодржавања, појава зарастања растиња, и живице уз некатегорисане путеве, којa је у профилу пута, те доприноси да су путеви непрегледни чиме је угрожена и сама безбједност учесника у саобраћају. За одржавање некатегорисаних путева потребно је предвидјети већи износ средстава у буџету Града Бијељина. У сарадњи са мјесним заједницама урадити програм одржавања некатегорисаних путева, минималних потребних количина шљунка за њихово одржавање, као и одредити приоритетне некатегорисане путне правце који су од значаја за мјесне заједнице. Потребно је да се уочене појаве ефикасно и благовремено рјешавају од стране надлежних органа, посебно питање узурпације путева, сасјецања живице и растиња, заштите путних јарака од затрпавања, а тиме би практично и њихово одржавање изискивало мање новчаних средстава.

Наставити са праксом суфинансирања пошљунчавања некатегорисаних путева уз учешће грађана, у складу са могућностима буџета Града Бијељина. Када су у питању сеоске мјесне заједнице, треба истаћи питање управљање мјесним гробљима. Скупштина Града Бијељина донијела је Одлуку о оснивању ЈКП „Градско гробље“ које би управљало гробљима, те је очекивати да ће се стање значајно побољшати јер је постојеће веома лоше. Поједине мјесне заједнице имају потребу рјешавања проширења постојећих мјесних гробаља, такви случајеви су у мјесним заједницама: Обријеж, сахрањују се умрла лица из Јоховца и Обријежи, Бродац, Попови, насељено мјесто Тријешница и Глоговац.

На подручју сеоских мјесних заједница присутна је појава стварања дивљих депонија комуналног отпада, што повремено изазива потребу њиховог санирања, као и спречавање настанка нових на различитим локалитетима. Уочљиво је да су најчешћи локалитети дивљих депонија везани за напуштене шљункаре, водототоке (канали), као и гомиле у путним јарцима, или неким другим површинама. За све мјесне заједнице постоји организовани одвоз комуналног одпада, али се наведени проблем јавља као последица неодговорног понашања дијела мјештана, који немају закључен уговор са даваоцем комуналне услуге, нити ту услугу плаћају, већ комунални одпад одлажу на недозвољена мјеста или га повремено уништавају, тако што га спаљују.

Како је Скупштина Града Бијељина донијела Одлуке које уређују ову област очекивати је, да ће њихова доследна примјена дати одговарајуће резултате. Изградњу комуналне инфраструктуре у 2016.године карактерише изградња водоводних линија гдје је укупно реализовано у току 2016. године 30 пројеката, приказаних у табели:

Табела 1. Преглед реализованих пројеката изградње водоводних линија у 2016.г

|  |  |  |  |
| --- | --- | --- | --- |
| **Ред.број** | **НАЗИВ ПОСЛА/ПРОЈЕКТА** | **Дужина** | **БРУТО вриједност основног уговора** |
| **( m )** |
| 1. | Изградња водоводне мреже у МЗ ЉЕСКОВАЦ | Л=467 | 17.959,80 |
| 2. | Изградња водоводне мреже у МЗ ВЕЉКО ЛУКИЋ,УЛ СТЕФАНА ДЕЧАНСКОГ | Л=39 | 5.825,92 |
| 3. | Изградња водоводне мреже у МЗ МЕЂАШИ | Л=68 | 3.848,65 |
| 4. | Изградња водоводне мреже у МЗ НОВИ ДВОРОВИ | Л=21 | 1.594,48 |
| 5. | Изградња водоводне мреже у МЗ ЛЕДИНЦИ, УЛ.ВЛАДИМИРА ГАЋИНОВИЋА | Л=137 | 10.375,01 |
| 6. | Изградња водоводне мреже у МЗ ЉЕСКОВАЦ | Л=121 | 5.335,42 |
| 7. | Изградња водоводне мреже у МЗ СТАРИ ГРАД,УЛ.ВАСЕ ТОДОРОВИЋА | Л=45 | 6.154,02 |
| 8. | Изградња водоводне мреже у МЗ ПУЧИЛЕ | Л=166 | 8.854,22 |
| 9. | Изградња водоводне мреже у МЗ ВЕЉКО ЛУКИЋ, УЛ.СТЕФАНА ДЕЧАНСКОГ | Л=66 | 4.610,69 |
| 10. | Изградња водоводне мреже у МЗ ДАШНИЦА,УЛ.РАЈЕ БАНИЧИЋА | Л=41 | 3.690,99 |
| 11. | Изградња водоводне мреже у МЗ ГАЛАЦ,УЛ.ЛОЗНИЧКА | Л=36 | 2.598,63 |
| 12. | Изградња водоводне мреже у МЗ ДАШНИЦА,УЛ.СТЈЕПАН МИТРОВ ЉУБИША | Л=31 | 2.442,54 |
| 13. | Изградња водоводне мрежеу МЗ ВЕЛИКА ОБАРСКА | Л=134 | 3.909,15 |
| 14. | Изградња водоводне мреже у МЗ ПУЧИЛЕ | Л=65 | 4.307,74 |
| 15. | Изградња водоводне мреже у МЗ КОЈЧИНОВАЦ | Л=190 | 6.273,91 |
| 16. | Изградња водоводне мреже у МЗ ЦРЊЕЛОВО ГОРЊЕ | Л=81 | 4.302,93 |
| 17. | Изградња водоводне мреже у МЗ ДАШНИЦА УЛ. СЕМБЕРСКИХ РАТАРА | Л=112 | 6.484,35 |
| 18. | Изградња водоводне мреже у МЗ ДАШНИЦА | Л=222 | 13.920,09 |
| 19. | Изградња водоводне мреже у МЗ БРОДАЦ | Л=88 | 6.926,82 |
| 20. | Изградња водоводне мреже у МЗ ЦРЊЕЛОВО ГОРЊЕ | Л=130 | 4.544,41 |
| 21. | Изградња водоводне мреже у МЗ ДВОРОВИ | Л=161 | 8.676,88 |
| 22. | Изградња водоводне мреже МЗ ЈАЊА ул. Илинденска | Л=58 | 3.741,82 |
| 23. | Изградња водоводне мреже МЗ ЛЕДИНЦИ | Л=500 | 24.971,96 |
| 24. | Изградња водоводне мреже у МЗ ЛЕДИНЦИ,НАСЕЉЕ КНЕЗ ИВО ОД СЕМБЕРИЈЕ | Л=725 | 46.376,83 |
| 25. | Изградња водоводне мреже МЗ ДВОРОВИ | Л=195 | 10.759,79 |
| 26. | Изградња водоводне мреже у МЗ ЛЕДИНЦИ,Ул. Владимира Гаћиновића | Л=46 | 2.907,79 |
| 27. | Изградња водоводне мреже у МЗ ЛЕДИНЦИ,Ул. Владимира Гаћиновића | Л=28 | 2.407,35 |
| 28. | Изградња водоводне мреже у МЗ ВЕЛИКА ОБАРСКА | Л=178 | 4.423,69 |
| 29. | Изградња водоводне мреже у МЗ ПУЧИЛЕ | Л=56 | 1.888,18 |
| 30. | Изградња водоводне мреже у МЗ ДАШНИЦА |  | 2.811,12 |
| **Укупно:** | | **4207** | **232.925,18** |

Табела 2. Преглед реализовани пројеката асфалтирања у 2016.години

|  |  |  |  |
| --- | --- | --- | --- |
| **Ред.број** | **НАЗИВ ПОСЛА/ПРОЈЕКТА** | **Дужина** | **БРУТО вриједност основног уговора** |
| **( m )** |
| 1. | Асфалтирање некатегорисаног пута у МЗ" Дворови" | 453,00м | 50.899,44 |
| 2. | Асфалтирање некатегорисаног пута у МЗ "Трњаци" | 246,00м | 21.910,30 |
| 3. | Асфалтирање улице Мике Боснић | 448,00м | 52.444,83 |
| 4. | Асфалтирање улице Његошева(дио) | 37,00м | 3.916,99 |
| 5. | Aсфалтирање некатегорисаног пута у МЗ Чађавица Средња | 400,00м | 35.125,74 |
| 6. | Асфалтирање некатегорисаног пута у МЗ "Амајлије" | 138,00м | 13.205,11 |
| 7. | Асфалтирање некатегорисаног пута у МЗ "Батковић" (Клис) | 147,00м | 11.446,45 |
| 8. | Асфалтирање некатегорисаног пута у МЗ "Којчиновац" | 293,00м | 27.811,25 |
| 9. | Асфалтирање споредног одвојка улице Филипа Вишњића | 53,00м | 5.025,63 |
| 10. | Асфалтирање некатегорисаног пута у МЗ"Велика Обарска" (Топовски пут) | 80,00м | 6.835,14 |
| 11. | Асфалтирање некатегорисаног пута у МЗ"Велика Обарска" (засеок Познановићи) | 141,00м | 11.019,83 |
| 12. | Асфалтирање некатегориснаог пута у МЗ "Хасе" | 135,00м | 16.025,99 |
| 13. | Aсфалтирање некатегорисаног пута у МЗ Хасе-Ново насеље, дужине 213,00 | 213,00м | 26.296,12 |
| 14. | Асфлатирање некатегорисаног пута у МЗ "Суво Поље" | 598,00м | 48.885,58 |
| 15. | Асфалтирање дијела улице Светозара Ћоровића | 115,00м | 14.225,97 |
| **Укупно:** | | **3.497,00м** | **345.074,87** |

Укупно у току 2016. године, мјесне заједнице су кандидовале 60. пројекта за суфинасирање, од тога 35. пројеката проширења водоводних линија, 23 пројеката асфалтирања градских улица и сеоских путева, 12 пројеката изградње јавне расвјете. Пројекти мјесних заједница суфинасирају се у складу са Одлуком о поступку и критеријумима за суфинансирање пројеката мјесних заједница на подручју општине Бијељина у којој је дефинисано да Град Бијељина суфинасира пројекте изградње водоводних линија са 80% учешћа, а мјесне заједнице 20%, асфалтирање сеоских путева и градских улица, Град Бијељина 70%, а мјесне заједнице 30%, изградња јавне расвјете Град Бијељина 50 %, мјесне заједнице 50 %. Очекивати је да у току 2017. године у складу са средствима буџета Града Бијељина значајан број кандидованих пројеката буде реализован.

Када су у питању објекти у мјесним заједнцама, њихово стање и начин коришћења, треба истаћи да на подручју Града Бијељина постоји 74 објекта која користе мјесне заједнице или удружења грађана на подручју мјесне заједнице. Већина тих објеката, у складу са законом о преносу права друштвене својине на јединицу локалне самоуправе („Службени Гласник Републике Српске“ број:70/06) укњижен је у корист Општине Бијељина, осим у случајевима гдје нису имовинско-правни односи ријешени.

Увиђајући потребу да се објекти у мјесним заједницама сачувају од пропадања, приведу намјени, Општина Бијељина је у периоду од 2008.године до 2012.године радила на санацији, доградњи, изградњи домова културе у мјесним заједнцама: Велино Село, Бродац, Јања, Трњаци, Чардачине, Патковача, Попови, Црњелово Горње, Црњелово Доње, Градац-Ступањ, Дворови, Балатун, Остојићево, Пучиле, као и објеката у Кривој Бари, Тријешници, Голом Брду, Јоховцу, Главичицама, Батру, Бањици, „Новом Насељу“ , „Вук Караџић“ и мјесној заједници „Филип Вишњић“. Објекти који користе мјесне заједнице могу се сврстати у двије групе, објекти домова културе и објекте који су мањих габарита а обично их прати назив читаонице. Kaко у претходним годинаљма није улагано у објекате које користе мјесне заједнице, Градска управа Града Бијељина у току 2016.године извршила је поправку 20. објеката и то умјесним заједницама: Попови, Голо Брдо, Љељенча, Вршани, Нови, Градац-Ступањ, “Лединци“ (објекат у Гојсовцу), Велино Село, Бањица, “Дашница 1“, Горње Црњелово, Даздарево (стара школа), Бродац, Балатун, Јоховац (стара школа), Ченгић, Обријеж, Велика Обарска и Пиперци. Радови су се углавном односили на дјелимичне поправке на кровним конструкцијама, замјене олука, замјене столарије, кречења и других мањих радова. Укупно за ову намјену из Буџета Града Бијељина утрошено је 115 000 конвертибилних марака. За потребе мјесне заједнице Којчиновац изграђен је дом културе у насељу Горњи Којчиновац, гдје је Град Бијељина обезбиједио земљиште, темељ и потребна одобрења и сагласности, а пројекат, радове и изградњу објекта извео “ Стеко центар“, из Којчиновца као донатор.

Објекти домова културе у сеоским срединама се углавном користе за зборове грађана као и друга друштвена окупљања Домови културе су на неки начин приведени основној друштвеној функцији, и постали мјестом окупљања великог броја грађана, посебно младих, јер је у предходном периоду основано и регистровано 14. културно умјетничких друштава у мјесним заједницама (Дворови, Доње Црњелово, Батковић, Велика Обарска, Којчиновац-Чардачине, Драгаљевац Доњи, Суво Поље, Бродац, Нова Јања, Трњаци, Глоговац, Попови, Средњи Драгаљевац, Балатун), а неколико друштава је у фази оснивања (Патковача, Љељенча, Градац). Тренутно су лошем стању објекти домова културе у мјесним заједницама: Загони, Батковић, Међаши, Суво Поље (центар), те је нопходно процијенити има ли економску оправданост евентуална санација ових објеката. Значајан број домова култура изискује потребе за одређеним радовима а то су углавном, санације кровне конструкције, замјену столарије, лимарије, подова и сл. (такви објекти се налазе у мјесним заједницама: Модран, Ченгић, Велика Обарска, Вршани, Горњи Магнојевић, Доња Буковица, Суво Поље, Попови, Балатун).

Друга група објеката ткз. читаонице су у релативно солидном стању ,али је потребно редовно текуће одржавање. На подручју сеоских мјесних заједница постоје и напуштени школски објекти, који су некад коришћени за школску наставу у основном образовању, не користе се више деценија, пропадају и у лошем су стању. Такви објекти се налазе у Батру, Сувом Пољу, Батковићу, Бјелошевцу и Даздареву. Домове културе у сеоским мјесним заједницама, користе мјесне заједнице, мјесни фудбаслки клубови, културно-умјетничка друштва, удружења грађана, борци, пензионери, ловци, док у појединим објектима су смјештене амбуланте породичне медицине и поште Републике Српске (Велика Обарска, Горње Црњелово, Доњи Драгаљевац, Главичице, Суво Поље, Ченгић, Горња Чађавица, Вршани, Трњаци, Бродац, Батковић, Модран, Пучиле). Доношењем одлуке Скупштине општине Бијељина о висини накнаде за закуп по метру квадратном, за простор који може бити коришћен у комерцијалне сврхе, стекли су се услови за давање истих, након проведеног поступка лицитације. Како је слабо интересовање потенцијалних закупаца, требало би размислити о евентуалном умањивању износа закупа по метру квадратном. Одлуку о висини накнаде за коришћење простора требало би измјенити, да закуп по метру квадратном буде нижи, јер не коришћење објеката и просторија у њима, обично доприноси њиховом пропадању. Градске мјесне заједнице користе објекте за потребе својих активности, а стање тих објеката је углавном задовољавајуће. У предходном периоду се није улагало у поједине објекте те је потребно да се у наредном периоду предвиде одређена новчана средства у буџету Града Бијељина, за најнужније санације односно одржавање. Просторије које нису потребне за рад мјесних заједница издате су у закуп, а такви случајеви су у мјесним заједницама „Центар“, и „Филип Вишњић“. Мјесне заједнице „Вељко Лукић“ и „15.Мајевичка“ немају објекте за рад Савјета, јер се у објекат који су некад користили уселила Полицијска станица за безбиједност саобраћаја. Мјесна заједница „Лединци“ такође нема објекат, јер је објекат у улици Рачанској срушен, а предвиђене су просторије за мјесну заједницу у објекту који ће на наведеном локалитету у будућности бити изграђен. Из тих разлога Градска управа Града Бијељина, узела је у закуп просторије, како би Савјети мјесних заједница имали услове за свој рад.

Скупштина Града Бијељина када су у питању објекти које користе мјесне заједнице на подручју Града Бијељина требала би у наредном периоду предвидјети средства у буџету Града Бијељина, те урадити план и програм санације објеката. Такође је потребно донјети Одлуку Скупштине Града Бијељина која би јасно дефинисала услове и начин коришћења објеката у складу са Законом и Статутом Града. Мјесне заједнице на подручју Града Бијељина, у наредном периоду, у сарадњи са Градском управом Града Бијељина, требало би да припреме планове и програме изградње и одржавања објеката комуналне инфраструктуре на подручју сваке мјесне заједнице, што би олакшало планирање и динамику њиховог рјешавања на цјелокупном подручју Града Бијељина. Савјети мјесних заједница у најчешћем случају су слабо активни,ријеђе се одржавају састанци савјета. Очекивати је да ће новоизабрани Савјети мјесних заједница бити доста активнији у своме раду. Досадашњи рад Савјета мјесних заједница одвијао се по принципу волонтеризма, без икакве накнаде, што утиче на мотивацију и сам рад Савјета мјесних заједница.

У циљу успоставе јединства друштвеног дјеловања на рјешавању заједничких питања и друштвених потреба грађана, неопходно је да се у рад мјесних заједница, непосредно укључе све политичке странке, организације и удружења грађана, све у циљу побољшања услова живота и рада свих грађана на подручју Града Бијељина.

Информацију припремио

Одсјек за послове мјесних заједница

Шеф Одсјека

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Предраг Новаковић